CELEX: 52017PC0900
Language: bg
Date: 2017-11-22
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Решение (ЕС) 2017/344 на Европейския парламент и на Съвета от 14 декември 2016 г. относно мобилизирането на маржа за непредвидени обстоятелства през 2017 г.

ЕВРОПЕЙСКА КОМИСИЯ
            Брюксел, 22.11.2017
            COM(2017) 900 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Решение (ЕС) 2017/344 на Европейския парламент и на Съвета от 14 декември 2016 г. относно мобилизирането на маржа за непредвидени обстоятелства през 2017 г.
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               
                  На 14 декември 2016 г. Европейският парламент и Съветът решиха маржът за непредвидени обстоятелства да бъде мобилизиран през 2017 г., за да се посрещнат нуждите, произтичащи от кризата с миграцията, с бежанците и със сигурността, като се увеличат бюджетните кредити за поети задължения в общия бюджет на ЕС за 2017 г. над таваните на функция 3 (1 167 милиона евро) и функция 4 (730 милиона евро). 
               
               
                  В решението се разглежда също компенсирането на сумата, мобилизирана през 2017 г., 2018 г. и 2019 г. Поради необходимостта от увеличаване на гъвкавостта в бюджета за 2018 г. Комисията предлага да се измени решението за мобилизиране на средства от 2017 г. и да се коригира профилът за компенсиране, за да се намали компенсираната сума във функция 5 през 2018 г. от 570 милиона евро на 318 милиона евро и съответно да се въведе компенсиране в размер на 252 милиона евро във функция 5 през 2020 г. Това не променя общата сума, която се мобилизира и компенсира.
               
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               за изменение на Решение (ЕС) 2017/344 на Европейския парламент и на Съвета от 14 декември 2016 г. относно мобилизирането на маржа за непредвидени обстоятелства през 2017 г.
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  1
               , и по-специално точка 14, втора алинея от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)С член 13 от Регламент № 1311/2013 на Съвета за определяне на многогодишната финансова рамка за годините 2014—2020
                  2
                е създаден марж за непредвидени обстоятелства в размер до 0,03 % от брутния национален доход на Съюза.
            
            
               (2)В съответствие с член 6 от посочения регламент Комисията е изчислила абсолютния размер на този марж за непредвидени обстоятелства за 2017 г.
                  3
               
            
            
               (3)Европейският парламент и Съветът мобилизираха маржа за непредвидени обстоятелства през 2017 г., за да се осигури финансиране над таваните на поетите задължения в размер на 1 906 150 960 EUR, от които 1 176 030 960 EUR за функция 3 (Сигурност и гражданство).
            
            
               (4)Гъвкавостта в бюджета за 2018 г. трябва да бъде увеличена, поради което компенсирането на маржа за непредвидени обстоятелства, мобилизиран през 2017 г., се коригира, за да се намали компенсираната сума във функция 5 през 2018 г. и да се въведе съответна компенсация във функция 5 през 2020 г., 
            
            
            
               ПРИЕХА НАСТОЯЩОТО РЕШЕНИЕ: 
            
            
               Член 1
            
         
         
            
            
               Член 2 от Решение (ЕС) 2017/344 на Европейския парламент и на Съвета от 14 декември 2016 г. относно мобилизирането на маржа за непредвидени обстоятелства през 2017 г. се изменя, както следва:
            
            
               а)в първа алинея „2019“ се заменя с „2020“;
            
            
               б)буква б) се заменя със следното:
            
            
               „б) 2018 г.: функция 5 (Администрация): 318 000 000 EUR;“
            
            
               в)добавя се следната буква г):
            
            
               „г) 2020 г.: функция 5 (Администрация): 252 000 000 EUR.“.
            
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз.
            
            
               Съставено в Брюксел на […] година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  
                        OВ C 373, 20.12.2013 г., стр. 1.
               
               
                  
                     (2)
                  
                        OВ L 347, 20.12.2013 г., стр. 884.
               
               
                  
                     (3)
                  
                        Съобщение на Комисията до Съвета и Европейския парламент от 30 юни 2016 г. относно техническата корекция на финансовата рамка за 2017 г. в съответствие с промените в БНД (COM(2016) 311).